امریکانین خاریجی ایشلر ناظیری مایک پمپئو آوروپا اؤلکه‌لرینی اله کئچیریلن داعش عضوو وطنداش‌لارینی تحویل آلماغا چاغیردی.
امریکا رهبرلیگینده داعش علیهینه کوالیسیونون ناظیرلر سویه‌سینده کئچیریلن ییغینجاغی واشینگتن-دا اؤز ایشینه باشلاییب.
پمپئو ییغینجاغین آچیلیش حیسه‌سینده ائتدیگی چیخیشدا دئییب:
"کوالیسیون عضو‌لری ساخلانیلان مین‌لرله داعش عضوو خاریجی ترورچونو تحویل آلما‌لی و ایشله‌دیک‌لری وحشت‌لردن مسئول توتولما‌لی‌دیر. کوالیسیون عضو‌لری داعش ایله موباریزه زامانی ضرر گؤرن عراق و سوریه-نین اساس قورولوشونون برپاسی اوچون مسئولیت گؤتورمه‌لی‌دیرلر. میلیون‌لارلا قاچقی‌نین اؤلکه‌لرینه قاییدا بیلمه‌سی اوچون بو پروسه بؤیوک اهمیت داشیییر".
پمپئو داعش-ین بویوک اولچوده محو ائدیلدیگینی آنجاق تهدید یاراتماغا داوام ائتدیگینی بیل‌دیره‌رک، تشکیلاتین خصوصیله قوزیی افریقا و صحرا چؤلو اطرافیندا یئنی‌دن تشکیلاتلانماغا جهد گؤستردیگینی سؤیله‌ییب.
مطبوعاتا قاپا‌لی داوام ائدن آچیلیش ایجلاسیندا اؤلکه‌میزین خاریجی ایشلر ناظیری مولود چاووش اوغلودا تورکیه-‌نین داعشه قارشی آپاردیغی موباریزنی وورغولاییب.
چاووش اوغلو تورکیه-‌نین ترورون هر نوع ایله جدی شکیلده موباریزه آپاردیغینی و بو موباریزنی داوام ائتدیرمکده قرارلی اولدوغونو بیلدیریب.
کوالیسیون عضوو اؤلکه‌لرین خاریجی ایشلر ناظیرلری ایجلاس‌دان اول بیرگه شکیل ده چکدیریب‌لر.
